Иводзиманы башында байракъны кётюрюу

«Иводзиманы башында байракъны кётюрюу» () — 23 февраль 1945 джыл Джо Розенталь этген тарих фотографияды. Анда АБШ-ны беш тенгиз пехотачысы эм АБШ АТК-ни санитары Экинчи дуния къазауатны заманында Иводзима ючюн сермешиуде Сурибати тауну башына Бирлешген Штатланы байрагъын кётюрюулери суратланнганды.

Фотография мингле бла публикациялада басмаланнганы себебли бек популяр болгъанды. Кечирек, публикациягъа чыкъгъан джылында огъуна Фотографиядан Пулитцер премияны алгъан джангыз фотография болгъанды эмда АБШ-да къазауатны эм магъаналы эмда эм танылгъан сураты кибик къаралыб башлагъанды. Дагъыда, эм кёб репродукциясы чыкъгъан фотография болургъа боллукъду.

Фотографияда суратланнган алты адамдан ючюсю (Франклин Соусли, Гарлон Блок эмда Майкл Стренк) сермешиуню заманында ёлтюрюлгендиле; сау къалгъан ючюсю (Джон Брэдли, Рене Ганьон эмда Айра Хейз), фотография кёре ким болгъанлары ачыкъланнгандан сора, бек белгили болгъандыла. Фотографияны скульптор Феликс де Уэлдон, Арлингтон миллет къабырланы къатында тенгиз пехотаны мемориалын этген сагъатда хайырландыргъанды.

Иводзиманы башында байракъны кётюрюу бла байламлы болгъан затла «Аталарыбызны байракълары» деген суратлау фильмде джазылыб чыгъарылгъандыла.

 Дагъыда къарагъыз 
 АБШ-ны Тенгиз пехота корпусуну мемориалы
 Рейхстагны башында Хорламны Байрагъы

 Джибериуле 
 Иводзиманы башында байракъ — белгили суратха 65 джыл (LIVEJOURNAL)
 Иводзиманы башында байракъны кётюрюу (Аскер альбом)

Категория:Экинчи дуния къазауат